1925 Band’s BeeGees Tribute -
“The Brothers Gibb re-incarnated”
Tonight’s mouthwatering buffet includes: Sherry Braised Beef Short Rib, Chicken Sheppard’s Pie, Lamb Korma Curry, Roasted Baby Potatoes, Yellow Rice, Sweet Potato Tart, Mediterranean Green Beans, 2 salads, Malva Pudding & Custard for dessert.
Die “1925 band” bestaan uit die 3 Gericke broers. Hulle toer reeds die afgelope 3 jaar met hierdie uitmuntende vertoning & verpersoonlik as’t ware die Brothers Gibb, beter bekend as die “Bee Gees”. Jeffrey - as Maurice Gibb – op ‘keyboard’ & ‘vocals’, David – as Barry Gibb - op ‘lead vocals’, akoestiese & elektriese kitaar & Ryno – as Robin Gibb - op ‘vocals’, kookwater baskitaar, oudste broer & bestuurder van die groep. Euan Nel is op die dromme. Deurbraak byna jaar ná moord op kleinhoewe | Maroela Media
Deurbraak byna jaar ná moord op kleinhoewe
Jurie en Riekie Steenberg. Foto: Facebook
Twee verdagtes is in hegtenis geneem in verband met die moord op Riekie Steenberg wat in Junie verlede jaar op ŉ kleinhoewe in Kameeldrift noordoos van Pretoria doodgeskiet is.
Ao. Werner van den Berg, ondersoekbeampte, het aan Maroela Media gesê die eerste verdagte is Dinsdag naby Brits in hegtenis geneem. Die tweede verdagte is vandag in die vroeë oggendure naby Rustenburg vasgetrek. Die verdagtes is onderskeidelik 25 en 46 jaar oud.
“Die verdagtes sal môre in die Cullinan-landdroshof verskyn op aanklagte van moord, poging tot moord en huisroof,” het Van den Berg gesê. Hy het gesê die Kameeldrift SAPD se jurisdiksie het geskuif sedert die voorval plaasgevind het en dit is die rede hoekom die verdagtes in die hof op Cullinan sal verskyn.
Maroela Media het vroeër berig Steenberg is op 28 Junie 2016 op die kleinhoewe in Leeuwfontein doodgeskiet. Haar man, Jurie, het omstreeks 04:30 die oggend opgestaan en uit die kamer gestap toe die drie aanvallers hom met ŉ koevoet oor die kop geslaan het. Hulle was reeds in die huis. ŉ Struweling het ontstaan en Riekie is in die skouer geskiet. Jurie is ook in sy rug geskiet.
Jurie Steenberg tydens ‘n onderhoud met Maroela Media (Februarie 2017). Foto: Adéle Changuion
Die rowers het op die vlug geslaan en Jurie het in sy voertuig gejaag om hulp te gaan soek. Met paramedici se aankoms by die huis was Riekie reeds dood. Jurie het die aanval oorleef.
Jurie het in Februarie vanjaar tydens ŉ onderhoud met Maroela Media vertel hoe sy eerste vrou, Suna (42), ook tydens ŉ aanval op dieselfde kleinhoewe doodgeskiet is. Nog niemand is in verband met daardie aanval in hegtenis geneem nie.
“Mense sê ek moet vir berading gaan sodat ek oor dit kan kom,” het Jurie in die onderhoud gesê. “Kom ek sê jou nou, jy kom nooit oor dit nie. As jy die aand in jou bed klim en jy sien weer voor jou geestesoog wat gebeur het, is daar nie ŉ sielkundige om jou te help nie. Ek lewe elke dag saam met hierdie goed.”
Gauteng Jurie en Riekie Steenberg plaasaanvalle Pretoria
Man tydens kapingspoging doodgeskiet
‘Hou Malema môre dop’
SL · 2 jaar gelede
Ek is dankbaar iemand is gevang en hoop daar is genoeg getuienis om hulle lank weg te sit. Ek het Riekie geken toe sy nog vir Absa gewerk het en sy was altyd so vriendelik en professioneel. Sterkte vir haar geliefdes wat nou weer die hele trauma moet gaan – ons hoop dis vir die goeie doel om 2 moordenaars uit ons samelewing te verwyder.
Connie · 2 jaar gelede
Sterkte. Daarom bid ek elke more vir misdaadslagoffers. Dit moet hel wees. Vertrou net die Here sal jou ‘n nuwe gees gee en jou dra deur die swaar tyd.
Dankie SAPD vir die arrestasies. Sterkte Jurie met jou dubbele verlies, een troospunt is darem dat die verdagtes aangekeer is.
Dafer · 2 jaar gelede
So dankbaar · 2 jaar gelede
So dankbaar teenoor haqrdwerkende Polisie beamptes, baie geluk met hierdie prestasie, om hul so te vind is selfde as ‘n Goue medalje by die Olimpiese Spele. Jurie, ek hoop dit gaan al beter met jou, ek ken goeie dames, praat net!!!! Dit is tyd dat jy weer lewe outjie, dit is wat jou goeie pragtige vroue sou wou hê! Ek hoop dit saam met die goeie Polisie werk sit ‘n glimlag op jou gesig.
Sterkte Jurie · 2 jaar gelede
DANKIE JULLE, ek het nooit gedink hierdie arme man gaan closure kry nie. DANKIE vir julle harde werk. Dankie dat julle die booswigte vasgetrek het, ons hoop net nou die REGSTELSEL doen wat hulle veronderstel is om te doen! Sterkte vir jou Jurie, kan nie dink iemand moet tweekeer ‘n vrou aan die dood afstaan en nogals op so ‘n wrede manier nie.
Welgedaan SAPD, hoop die magistraat/regter doen hul werk behoorlik…
Dirk01 · 2 jaar gelede
Fantasties top speur werk, ek hoop hulle kry n massiewe bonus en bevordering
KarenG · 2 jaar gelede
Ek is opreg bly hulle het die 2 misdadigers aangekeer. Ek onthou nog hoe daar by ‘n vorige berig kommentaar gelewer is dat daar moet ‘n slang in die gras wees oor Jurie altwee sy vrouens op dieselfde wyse verloor het.
Dit was nogals vir my ontstellend dat mense altyd die slegste moet dink.
Jurie baie sterkte vir die pad vorentoe, hopenlik geskied geregtigheid!
Carla · 2 jaar gelede
Laat reg en geregtigheid seëvier! Goeie werk SAPD.
Frieda · 2 jaar gelede
Jurie dink jy nie dit is tyd dat jy ander blyplek kry nie!
Nico · 2 jaar gelede
Frieda, waar in SA is mens regtig veilig? Nie almal kan die koste van koop en verkoop bybring nie. En watter prys gaan hy kry as hy verkoop? Ek sal byvoorbeeld nie daardie hoewe hoop nie, sal jy? So dis nie net vir ander blyplek kry nie….
Ek is ongelooflik dankbaar. Stertke oom Jurie. Die boek staan nou na ‘n einde toe.
Leslie · 2 jaar gelede
Geen sielkundige kan help. Die seer bly. Net God alleen waar ons sterkte en troos vandaan kom. Vertrou dat jy elke dag bietjie beter sal voel. En weet Jesus vee die trane af.